Binigay ng playbook
halos lahat para maging sikat na leader ng kulto.
Sana ay nakinig kang mabuti,
dahil oras na para sa huling aralin mo
paano umiwas sa sawing katapusan ng karamihan sa charismatic gurus.
BINITAY
'Wag kang panghihinaan ng loob.
Maaari kang magplano ng ibang daan,
at panatilihin grupo mo ng ilang henerasyon
sa pagsunod sa amang walang hanggan mismo,
si Sun Myung Moon,
kilalang espirituwal na pinuno
na ang global appeal at kapangyarihan
ay nagtakda ng pamantayan na ilan lang nakaabot.
Gumawa si Moon ng tulay sa pagitan ng pulitika, pera't relihiyon.
Parang trifecta 'yon.
Ipapakita sa inyo ni Moon paano gawing global powerhouse
ang inyong pagsunod na mananatili habang buhay.
Salamat.
6. MAGING IMORTAL
Sa loob ng anim na dekada,
itinayo ni Sun Myung Moon ang Unification Church,
kadalasa'y tinatawag na Moonies,
na maging kilusang maimpluwensya hanggang ngayon,
mahigit isang dekada pagkamatay ng pinuno.
Sa lahat ng relihiyong umusbong noong dekada '70,
maituturing ang Unification Church
na pinakamatagumpay.
Napatunayan nilang kaya nila sarili nila.
Kung gusto mo magtayo ng grupong pangmatagalan,
makakatulong ang importanteng bagay tungkol kay Moon.
ANG TADHANA NI MOON AY ITINALAGA NG LANGIT
Ang opisyal na kuwento ng pagkatatag ng Unification Church
ay noong 15 o 16 siya,
nasa bundok sa Korea si Moon ng Linggo ng Pagkabuhay, nagdadasal,
at nagpakita sa kanya si Jesus, sinabi,
"Pumunta ako at di ko natupad ang misyon ko.
Tuparin mo 'yon para sa Diyos."
Tumanggi si Moon no'ng una.
Sabi niya, "Hindi maaari." Sabi ni Jesus, "Kunin mo ang misyon ko."
"Ikaw ang napili." At sabi niya, "Sige, gagawin ko."
Kuwento 'yon noong bata kami.
Ang Unification Church
ay may mga aktibong miyembro sa Japan at Korea.
Ang Japan ay lugar kung saan kikita ka.
Ang diskarte ay magkaroon ng kapangyarihang pang-ekonomiya.
Half Japanese ako.
Ang katapatan at karangalan ay napakatindi sa Japan,
kaya tingin ko, sinamantala ni Moon ang mga 'yon.
NAHUMALING SI MOON SA AMERICAN DREAM
Noong dekada '70,
pumunta si Moon sa United States at sinubukang makakuha ng mga tagasunod.
Nanirahan siya sa Tarrytown, New York,
suburb sa hilaga ng New York City.
Ground Zero ng Unification Church tawag ko,
nakatira mga pamilya ng church.
Panahon 'yon ng mga kulto sa Amerika.
Hippies na naghahanap ng totoo noong dekada '60,
naghahanap ng pag-ibig, at mas mabuting daan.
Dumami mga miyembro niya,
pinakita nilang New Age Christian church sila
kahit ang totoo, ito'y napakakonserbatibong organisasyon.
Gano'n nakapag-establisa si Moon.
Paano narating ng ambisyosong ebanghelista ang rurok ng espirituwal na bundok?
Nagsimula ito sa bilis ng kamay.
TAKTIKA MAMBITAG AT MAGPALIT
Isa sa mga palatandaan ng isang kulto ay ang laganap na panlilinlang
mula umpisa hanggang wakas.
Kung inaalok ng mga grupong ito kung ano talaga sila,
kung ano ang totoong ideolohiya,
walang sasali sa kanila.
At sa paglipas ng panahon, dumadami ang hinihingi sa 'yo
at mas kinokontrol ang buhay mo.
Mag-alok ka ng bagong katotohanan sa mga potensyal na tagasunod,
gaya ng mga tusong pinuno na ito.
Ang kultong pampulitika ng presidential candidate
na si Lyndon LaRouche ay gumamit ng Schiller Institute
at Fusion Energy Foundation
para itago ang koneksyon nito sa kontrobersyal na pinuno,
na nagsasabing ang mga Hudyo ang bumuo ng Ku Klux Klan
at nakipagtulungan ang pamilyang Bush sa Nazi.
Sinimulan ni Charles Dederich kulto niya, Synanon, na drug rehab program.
Pinilit ang mga alagad
na ibigay lahat ng pera at di sila pinayagang makaalis.
Bumagsak lahat nang tangkain niyang patayin ang abogado ng dating miyembro.
Akala ng mga tagasunod ni Anne Hamilton-Byrne
na parte sila ng mapayapang yoga group,
liban sa ilang alam na ginu-groom
niya ang mga ilegal na inampon niya para maging master race.
Habang pinagtatalunan kung kulto ang Unification Church,
alam ni Moon na mahirap ibenta ang misyon niya bilang mesiyas,
kaya balitang inutusan niyang ilihim ang grupo nila.
Isa sa madalas ituro sa amin pag nanghihikayat
ang 'wag ipaalam na miyembro kami ng Unification Church o Moonies
dahil pag nalaman nila, di sila tatanggap.
Matatawag mong pagsisinungaling
pero mas gusto ng Moonies ang "makalangit na panlilinlang."
Ang prinsipyo ng "makalangit na panlilinlang"
ay puwede mong sabihin kahit ano para sa layunin ng simbahan,
sa layunin ng Diyos.
Pag tinanong, "Taga-saan ka?" Sagot mo, "CARP."
"The College Association for the Research of Principles."
O, "Taga-IOWC ako, ang International One World Crusade,"
dahil mga makapangyarihang pangalan 'yon na hindi Unification Church.
Samantalang tinatanggi ng simbahan na nanlilinlang sila,
ganito naakit ang batang si Diane Benscoter.
Early '70s noon.
Edad 17 ako, naglalakad ako sa kalye,
may nag-abot sa akin ng saging na nababalutan ng flyer.
"Maglakad para sa kapayapaan. 150 milya mula Omaha hanggang Des Moines."
Ang martsa ay tinaguyod ng One World Crusade.
Bilang aspiring journalist, nakaamoy ng kwento si Diane.
Ilang araw lang,
Sumama si Diane sa limang araw nilang martsa sa Midwest
at mabilis na nakipagkaibigan.
Sa paglalakad,
palaging may dalawang tao
na talagang interesado sa buhay ko na sumasabay sa akin.
Gusto nilang malaman ano ang mahalaga sa akin,
ano ang gusto kong gawin sa buhay.
Wala nagbigay ng gano'ng atensyon sa akin noon.
Pinaulanan ng pag-ibig si Diane,
paboritong technique ng Moonies sa walang malay na recruits,
kahit sa skeptic na journalist gaya niya.
Masayang magkaroon ng nagmamalasakit sa iniisip ko.
Walang tigil sa pagmartsa ang grupo, ilang oras lang natutulog sa gabi.
Tumutuloy kami sa basement ng mga simbahan.
Nakakapagod.
Tuwing gabi, ilang oras nakikinig ang grupo
sa mga pagtuturo mula sa aklat na The Divine Principle.
Ang may-akda nito?
Si Sun Myung Moon.
Paliwanag ng Divine Principle
na plano ng Diyos na ikasal si Jesus at magkaroon ng mga walang salang anak,
ngunit nabigo si Jesus,
kaya nagpadala ang Diyos ng isa pang mesiyas na isinilang sa Korea noong 1920s.
May epiphany kaming lahat na ang mesiyas ay si Moon.
"Diyos ko po."
At napaiyak kaming lahat.
Sabi nila,
kaya ka pumunta dito ay dahil dinala ka ng Diyos dito.
Di niya namamalayan,
ay ganap nang dinodoktrinahan si Diane sa Unification Church.
Ang natitira na lang ay ang makita ang mesiyas.
Umiiyak lahat ng miyembro,
tumakbo sila at nagpatirapa sa paanan niya at hinalikan sapatos niya.
Parang magandang tanawin 'yon ng pagsamba.
At dahil doon, nadala na siya.
Ang pagdodoktrina ni Moon
sa mga unang taon ay sobrang mabisa.
Libu-libong kabataan ang sumapi sa Unification Church,
nagsimula sa Korea.
Maraming tao ang nakumbinsi.
Gusto nila 'yon, si Moon ang Ikalawang Pagparito,
siya ang mesiyas.
Naniniwala akong propeta siya na katulad ni Juan Bautista
para ihanda ang Ikalawang Pagparito ni Cristo.
Ang pagliligaw ng playbook ay makakatulong manghikayat,
pero para mapanatili nang matagal ang grupo mo,
ay nangangailangan ng mas konkreto.
TAKTIKA MAGING BUSINESS, MAN
Kung gusto mong patatagin ang grupo mo,
di sapat ang pananampalataya.
Kakailanganin mo rin ng pera.
May tiyak na aspeto ng negosyo ang Unification Church.
Kailangan daw naming makalikom ng pera
para gumawa ng Kaharian ng Langit sa Lupa
dahil nando'n ang kapangyarihan.
Para ipunin ang kapangyarihang ito,
namuhunan si Moon sa lahat ng bagay,
mula sa Ginseng tea,
hanggang sa mga M79 grenade launcher.
Mga hotel, unibersidad, dance troupes,
golf courses,
kahit chinchilla farms.
Pero marahil ang pinakamaimpluwensyang negosyo
ay ang True World Foods,
na nagdala ng sushi sa baybayin ng Amerika.
Napakasarap.
True World Foods daw ang nangungunang supplier ng sushi
sa American restaurants, kainis kasi gusto ko ng sushi…
Ako rin.
…tuwing kakainin, isip ko,
"Nagdagdag pera pa ako sa simbahan."
Pero kung ayaw mo makaporsiyento ang tax man sa kita mo,
gugustuhin mong kumuha ng matatalinong accountant.
Maraming grupo ang magdedeklara na relihiyon sila
para hindi na sila magbayad ng buwis.
Napakadaling maging relihiyon sa America.
At ayon sa mga dating miyembro,
may isa pang trick si Moon para palakihin ang kita niya.
Nagtatrabaho ako minsan ng 18 oras kada araw nang walang bayad.
Madalas ang mama ko sa simbahan sa pagpapatakbo ng mga nursery.
Malamang di siya nabayaran.
Pero hindi dahil nagsasakripisyo ang mga tagasunod mo,
kailangang ikaw din.
Malaki ang estate ni Moon.
May bodyguards para protektahan sila para sa Diyos.
Wala silang kailangan. Gano'n din mga anak niya.
May mga bangka siya, mga yate, nasa kanya na lahat,
at maswerte kaming naibigay namin 'yon sa kanya.
Siyempre ang pera, kahit marami, ay di lahat.
Para makamit ang imortalidad bilang spiritual leader,
kailangan mong maging mas sikat.
Pag oras na para sa paglantad mo, gawin mong bida ang kilusan mo.
TAKTIKA BIGYAN SILA NG PALABAS
Paano mo mapapatunayan sa mundo ang paniniwala mo?
Sumulat ng mission statement?
Nakakabagot.
Pumunta sa talk shows?
Pangkaraniwan.
Hindi. Punuin ang stadium na parang rock star.
Marunong gumawa ng palabas ang malalaking pinuno.
May mga pailaw sila, may musika,
maraming manonood na pumapalakpak.
Kailangan mong makabuo ng karanasan
na sobrang saya, espirituwal, at espesyal.
Sabihin mo gusto mo kay Reverend Moon,
may style ang lalaking 'to.
Malaki ang emphasis sa Unification Church sa mga pagkakatipong ganito.
Pinasikat nito si Moon
kaya napunta sa kanya ang atensyon ng lahat.
Gusto niya talaga ng pagsamba ng lahat.
Walang maliit sa kanya.
Nagsalita siya sa Madison Square Garden noong 1974.
Sa Yankee Stadium no'ng July 1, 1976.
No'ng taong 'yon, nagsagawa siya ng event sa Washington Monument,
pero dito sobrang sumikat si Moon.
Nagsagawa si Rev. Moon
ng mga mass weddings
bilang pagpapakita ng kanyang impluwensya at kapangyarihan.
Mabuhay ang mga magulang!
Siyempre, di 'yon ang opisyal na dahilan.
Ang layunin ng mesiyas ay lumikha ng perpektong lipunang
malaya sa orihinal na kasalanan.
Isang paraan 'to para linisin ang orihinal na kasalanan mo,
ibalik ang mundo sa Diyos.
Tag-araw ng 1982, natanggap ng ina ni Lisa ang karangalang ito.
Ang best seat sa Madison Square Garden ay sa kasal ng nanay ko.
Walong taong miyembro ni Moon ang ina ni Lisa na si Mimi.
Itinakda ang engagement niya
sa blessing ceremony tatlong taon nang nakakaraan.
Pipiliin ni Moon ang asawa mo sa malaking kwarto.
Tatayo ang brother at dadaan sa sisters,
at pipili ng makakapareha niya.
Diborsiyado ang ina ni Lisa,
na sa paningin ng Moonies ay laspag na siya.
Pinatayo siya ni Moon,
at sinabi niya, "Sino ang handang kunin siya?"
Tumayo ang lalaking tatawagin kong Phil at sinabing, "Ako,"
at gano'n sila pinagsama.
Binigyan ni Moon ng ilang minuto ang mga itinakdang mag-asawa
bago niya utusang bumalik sa kani-kanilang misyon.
Isa o dalawang beses silang nagkita hanggang sa mismong kasal na.
Nang araw na ng kasal, tumagal ng ilang oras ang seremonya.
Nang ikinasal ang mama ko, 2,074 na pareha ang nando'n.
Naaalala ko, nakaupo ako,
at parang dagat na puti at itim,
hinahanap ko si mama, di ko siya nakita.
Ginagawa ng mga miyembro ito para sa Diyos, pero para sa camera si Moon.
At pinansin ng mundo.
Mas naging notorious si Moon sa mass weddings
dahil hindi pa nagkaroon ng ganito.
Palabas lang lahat.
Mass weddings, pakita ng lakas, PR lang.
Mabuhay!
Ang mass wedding ni Moon ay nakabuti para sa eternal goal niya,
dahil ano ang pagkatapos ng pag-ibig at kasal?
TAKTIKANG GUMAWA NG SUSUNOD NA HENERASYON
Walang gaya ng mga hakbang ng maliliit na alagad para siguraduhing
patuloy ang tagumpay ng kilusan mo.
Nauunawaan ito ni Moon kaya ikinabit ito sa core theology niya.
Nilagay niya ang mga anak niya't tinawag na Mga Tunay na Anak,
sa tuktok ng power pyramid ng Unification Church.
Mga anak sila ng mesiyas,
kaya nakalusot sila sa kahit ano at sa lahat.
Kasunod nito ay Pinagpalang mga Anak,
ipinanganak sa pinagpareha ng Tunay na Ama.
Kung ipinanganak ka sa simbahan, wala kang kasalanan,
kaya tinuring kaming parang mga espesyal na bata.
May mga batang di binasbasan ni Moon
ang kasal ng magulang,
kaya may original sin pa rin sila.
At ang mga natitira…
Ang lahat sa mundo ay tirahan ni Satanas.
Kapag ganyan ang tingin mo, sino ba ang ayaw mabiyayaan?
Ginamit ito para pilitin kaming manatili sa simbahan.
Sabi nila, "Kung nakipag-sex ka
sa labas ng grupo ng purong dugo,
di ka na puro,
at ang libu-libong taon ng espirituwal na paghahanda para
dalhin ang mesiyas para madalisay ang dugo natin
ay nasira at maiimpyerno ka."
Sobrang pressure.
Para masigurong di maliligaw ang Pinagpalang mga Anak,
nagtakda si Moon ng refresher course na Camp Sunrise.
Ang Camp Sunrise ay Bible Camp ng Unification Church.
Para sa mga bata sa ikalawang henerasyon.
Nag-aalok ang Camp Sunrise ng mga mabubuting aktibidad.
Meron kaming swimming,
archery,
hiking.
Sa ilalim ng pagbabantay ng Tunay na Ama.
Kada umaga bago mag-almusal,
nagkikita ang camp para sa bonding exercises.
Magyu-unity jumping jacks kami.
Bibilangin mo ang jumping jacks mo,
lumaktaw ng numero.
Pag may nakalimot na lumaktaw ng numero, uulit kami.
Di kami makakakain hanggang maitama.
Susunod, walong oras na lecture sa teolohiya ng simbahan.
Makikita ng mga tao kung sino
at tatapikin sila ng patpat para magising.
May oras din ng pelikula.
Panonoorin namin ang videos kung paanong ang mga miyembro
ay dinudukot sa kalye, isasakay sa van para ma-deprogram.
Deprogrammers ang boogeymen noong lumalaki kami.
Ang natitirang oras ay pag-aaral ng mga panganib ng premarital sex
at paghahanda para sa darating nilang mapagpalang kasal.
Talagang hindi gaanong masaya kaysa sa mag-canoe.
Iyon ay para mapanatili kaming naniniwala sa simbahan,
at binigyan kami ng masasayang karanasan noong bata
na may halong indoktrinasyon.
Magandang paraan para protektahan ang kinabukasan ng grupo mo.
Pero bago ka makapag-cash in.
Kailangang masolusyunan ang problema sa kasalukuyan.
FUND RAISING SINIYASAT NG ESTADO
Mahal natin ang mga anak natin.
Isinailalim sila sa matitinding brainwashing ni Moon at mga tao niya.
Salamat sa playbook,
di mo haharaping mag-isa ang mga hadlang.
TAKTIKA MAKIPAGKAIBIGAN SA MGA KILALANG TAO
Dahil sa milyones sa bangko
at mga henerasyon ng alagad sa ilalim ng kapangyarihan mo,
siguradong maiinggit sa 'yo ng mga kasama mo,
pero may mga inaasahang peligro pa rin sa landas mo.
Karamihan sa mga pinuno ng kulto, ay mga narcissist at megalomaniac.
Di sila naniniwalang dapat sumunod
sa mga alituntunin at batas ng lipunan gaya ng iba
kaya maraming nangyayari na umaasa silang di mabibisto.
Kaya magandang magkaroon ng malalakas na kakampi gaya ni Moon.
Alam niya kung paano magdulot
ng pakiramdam ng tiwala sa mga tao.
Kilala niya sino ang dapat i-meet at kamayan,
kung sino ang kukunan ng litrato,
at matagumpay siya sa panliligaw sa mga miyembro
sa mga konserbatibong establisimiyento sa US.
Sa giyera sa komunismo,
naglunsad ng krusada si Rev. Sun Myung Moon sa buong mundo
para taluning tuluyan ang walang diyos na imperyo ng kasamaan.
Naging madali para sa mga nasa kanan na makiayon sa kanya
dahil pareho ang mga ideya niya
sa kung ano ang mayroon sila laban sa komunismo,
kalayaan sa relihiyon.
Marami siyang nakamit dahil sa sariling paniniwala sa pulitika.
Pero malalaman na ni Moon ang limitasyon ng relasyon niya ngayon.
Nahaharap si Reverend Moon sa 18 buwang pagkakakulong
sa di pagbayad ng buwis sa tubo mula sa malalaking halaga
ng mga pondo ng simbahan sa personal bank account niya.
Itinanggi ni Moon ang anumang pagkakamali,
at sang-ayon ang iba.
Para sa akin, lumagpas ang IRS at ang gobyerno sa hangganan nila
sa paghihiwalay ng simbahan at estado.
Matapos makulong ng 13 buwan,
nagpasya si Moon na ibuhos pa ang pera niya
para matiyak na alam ng mga kaibigan niya na kakampi siya.
Nilikha nila ang organisasyong pangkapayapaan sa mundo, pumasok sa UN.
Inilunsad niya din ang maimpluwensyang konserbatibong pahayagan,
ang The Washington Times.
Pag naiisip ko ang Washington Times
naiisip ko ang publikasyong nagdulot ng balanse
kung paanong kino-cover ang Washington ngayon.
Hindi alam ng marami na si Moon ang nagsimula ng diyaryo
at ang organisasyon ni Moon ang nagpapatakbo ng diyaryo.
Nagbigay ng impluwensya ang investments ni Moon,
higit sa lahat, proteksyon sa kaniya.
Masasabi mong naging mainstream siya.
Kaunti lang ang Republican presidents na di nakapagsalita sa church event,
na binayaran para magsalita.
Pero sa landas tungo sa imortalidad,
dapat malampasan ni Moon ang pinakamahirap na hadlang sa lahat.
KAMATAYAN
Imposible?
Hindi, kung susunod ka sa playbook sa huling pagkakataon.
TAKTIKA PAGIGING ETERNAL
Kamatayan.
Ang katapusan nating lahat,
kahit ng mga matagumpay na kulto at mortal nilang pinuno.
Kakaunting grupo lang ang nanatili pagkatapos mamatay ng pinuno.
Pero maraming plano si Moon na itatak ang pag-angkin sa imortalidad,
simula sa isa sa paborito niyang gusali,
ang US Capital.
Sa malamig na Martes ng gabi,
dumating ang mga bisita sa Dirksen Senate Office Building
para sa event na The Ambassadors for Peace Awards.
Nag-uumpisa bilang pagpupugay
sa kontribusyon ng mga pinuno ng relihiyon sa komunidad.
Pero habang tumatagal ang seremonya,
hinahanda ng mga talumpati ang mga guest of honor,
si Sun Myung Moon at asawa niyang si Hak Ja Han.
Ipinagkaloob ng dalawang miyembro ng Kongreso sa mag-asawa ang royal attire,
binigyan si Moon ng titulong,
"Ang Hari ng Kapayapaan."
Ipinahayag ni Moon na siya tagapagligtas at lumikha ng Kaharian ng Langit
sa magpakailanman.
Ang paggawa noon ay pagpapahayag,
pagpapatunay sa Kongreso ng mga kongresista.
Malaking bagay na 'yon.
Pero para manatili ng pag-aangkin ni Moon,
kailangan niya ng mas konkreto,
isang succession plan.
Ang pagkakaroon ng succession plan sa mga indibidwal na magiging sikat
sa lahat ng mga miyembro
ay mahalaga dahil mamamatay ang pinuno.
Ang diskarte ni Moon, gaya ng maharlika,
ay panatilihin ang kapangyarihan sa pamilya,
ginu-groom ang asawa, si Hak Ja Han,
at bunsong anak, si Heung Jin,
kilala rin bilang Sean,
para ipagpatuloy ang legacy niya pagkamatay.
Paano kakayanin ng plano pag nasubok na ito?
58 TAON MATAPOS SIMULAN ANG SIMBAHAN
PATAY NA SI MOON UNIFICATION CHURCH FOUNDER PATAY NG 92
Tunay na Ama,
salamat sa walang katulad na pamumuhunan.
Nang mamatay si Rev. Moon,
naging Game of Thrones na.
Lahat nag-aangking sila ang papalit.
Paghupa ng sitwasyon,
ipinagpatuloy ang legacy ni Moon,
hindi ng isang tagapagmana, kundi ng isang trinity, na angkop na.
Si Hak Ja Han ang pangunahing spiritual leader ng simbahan.
Si Preston, panganay na anak,
ay nagsimula ang nonprofit na Unification Church International,
habang ang bunsong anak na si Sean ay humiwalay
at nagsimula ng kanyang kakaibang kongregasyon.
Tinatawag silang Rod of Iron Ministries.
Isinulat ang Pamalo ng Bakal
sa Aklat ng Pahayag sa Bibliya,
ipinaliwanag nila iyon bilang AR-15 rifles nila.
Naniniwala si Sean Moon na ang ama niya ang mesiyas,
at kinatawan siya ni Sun Myung Moon.
At pagdating sa impluwensyang pulitikal.
Ama, lubos kaming nagpapasalamat sa Ikalawang Susog.
Nagmana siya sa ama niya.
'Yan ang legacy na dapat ipagmalaki.
Sa paggabay ng playbook,
natuto kang magtatag ng pundasyon,
magparami ng kampon,
kumontrol ng isip,
mag-alok ng kaligtasan,
protektahan ang imahe mo,
at kung paano tumagal magpakailanman.
Mabuhay ang mga magulang!
Oras nang magsimula ng kulto.
Naghahanap ng kahulugan ang mga tao.
Nababaliw na ang mundo.
Lahat tayo ay naghahanap na makabawi sa gulo ng buhay natin.
Sa pag-usbong ng social media,
di mo kailangang magmanipula para magkakapangyarihan,
mamanipulahin mo lang ang algorithm.
Mas madaling gawin 'yon.
Sa lahat ng nasaksihan mo…
MAMATAY NA MGA BABOY
…maiisip mong di para sa 'yo ang buhay ng pinuno ng kulto.
Tandaan mo lang,
sa mundong ito,
kung di ikaw ang mandaragit, ikaw ang biktima.
Sa mga nag-aakalang hindi ka kasali sa isang kulto,
ikaw ang klase ng tao na hinihintay nila.
Saan mo gustong pumunta?
Lahat ay laro, di ba?
Iyon ang totoo.